KISKŐRÖS VÁROS NÉMET NEMZETISÉGI
ÖNKORMÁNYZATA
Deutsche Nationalitätenselbstverwaltung der Stadt  Kiskőrös
Szám: 12-5/2023.
JEGYZŐKÖNYV

Készült:	Kiskőrös Város Német Nemzetiségi Önkormányzata 2023. augusztus 9-én (szerda) 8:30 órai kezdettel megtartott üléséről

Az ülés helye:		Kiskőrösi Polgármesteri Hivatal Jegyzői irodája
			(6200 Kiskőrös, Petőfi Sándor tér 1.)

Jelen vannak:		Kincses Mihályné		a testület elnöke
Gyalog Ágnes			képviselő
Seidert Ladislaus		képviselő

dr. Turán Csaba			jegyző
Kőhegyiné Seres Anita		költségvetési referens
Chudi Barbara			jegyzőkönyvvezető	

Kincses Mihályné a testület elnöke köszöntötte az ülésen megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Gyalog Ágnes képviselő legyen.

A testület a jegyzőkönyv hitelesítőjének 3 „igen” szavazattal Gyalog Ágnes képviselőt jelölte ki.

Ezt követően az elnök ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A testület a napirendet 3 „igen” szavazattal az alábbiak szerint fogadta el:


N A P I R E N D:


1.	AKTUÁLIS KÉRDÉSEK



1. napirend

AKTUÁLIS KÉRDÉSEK

Kincses Mihályné a testület elnöke elmondta, hogy az idei évben is megrendezésre kerül a „Kiskőrösi Szüret és Szlovák Nemzetiségi Napok” rendezvénysorozat Kiskőrösön, melynek keretében a testvérvárosi kapcsolatok ápolása céljából német delegáció érkezik. Az idei év különleges, a nemzetiségi önkormányzat 25 éves, míg a testvérvárosi kapcsolat 20 éves. Az ide érkező delegáció, valamint a nemzetiségi önkormányzat tagjainak megvendégelésére, az alapanyagok és a dekoráció költségeire 200.000,- Ft összeg biztosítását javasolja a testületnek akként, hogy az összeg előlegként kerüljön kifizetésre.

A testület elnöke határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzata 
1. egyetért azzal, hogy a „Kiskőrösi Szüret és Szlovák Nemzetiségi Napok” programsorozat keretében, a 20 éves testvérvárosi kapcsolat és a 25 éves nemzetiségi önkormányzat ünneplésének alkalmából a testvérvárosból érkező delegáció, valamint a nemzetiségi önkormányzat tagjainak megvendégelésére, az alapanyagok és a dekoráció költségeire 200.000,- Ft összeg biztosítson.
2. az 1. pontban meghatározott összeget a 2023. évi költségvetésének terhére biztosítja.
3. felkéri a Polgármesteri Hivatal Pénzügyi Osztályát, hogy 200.000,- Ft előleg készpénzben történő felvételét biztosítsa.”
	
Felelős:	a testület elnöke
Határidő:	értelemszerűen

A testület megtárgyalta Kincses Mihályné elnök által megfogalmazottakat és 3 „igen” szavazattal az alábbi határozatokat hozta:

20/2023. sz. Német Nemzetiségi Önk. határozat


H A T Á R O Z A T


Kiskőrös Város Német Nemzetiségi Önkormányzata 

1. egyetért azzal, hogy a „Kiskőrösi Szüret és Szlovák Nemzetiségi Napok” programsorozat keretében, a 20 éves testvérvárosi kapcsolat és a 25 éves nemzetiségi önkormányzat megünneplésének alkalmából a testvérvárosból érkező delegáció, valamint a nemzetiségi önkormányzat tagjainak megvendégelésére, az alapanyagok és a dekoráció költségeire 200.000,- Ft összeg biztosítson.

2. az 1. pontban meghatározott összeget a 2023. évi költségvetésének terhére biztosítja.

3. felkéri a Polgármesteri Hivatal Pénzügyi Osztályát, hogy 200.000,- Ft előleg készpénzben történő felvételét biztosítsa.
	

Felelős:	a testület elnöke
Határidő:	értelemszerűen





Kincses Mihályné a testület elnöke  elmondta, hogy Kiskőrös Város Német Nemzetiségi Önkormányzata (a továbbiakban: Nemzetiségi Önkormányzat) támogatta a Kiskőrösi Evangélikus Középiskola német nemzetiségi nyelvet tanuló diákjainak programját, rendezvényét (20 év testvérvárosi kapcsolat: Kiskőrös-Stadtlengsfeld – Türingia megismerése, lapbook készítés). Az iskola a támogatás elszámolásáról a számlákat a Nemzetiségi Önkormányzat felé benyújtotta. 

A testület elnöke határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzata a Nemzetiségi Önkormányzat költségvetéséből támogatott Kiskőrösi Evangélikus Középiskola részére céljelleggel juttatott összeg rendeltetésszerű felhasználását ellenőrizte és a határozat mellékletében foglaltak szerint elfogadja.”

Felelős:	a testület elnöke
Határidő:	értelemszerűen

A testület megtárgyalta Kincses Mihályné elnök által megfogalmazottakat és 3 „igen” szavazattal az alábbi határozatokat hozta:

21/2023. sz. Német Nemzetiségi Önk. határozat


H A T Á R O Z A T


Kiskőrös Város Német Nemzetiségi Önkormányzata a Nemzetiségi Önkormányzat költségvetéséből támogatott Kiskőrösi Evangélikus Középiskola részére céljelleggel juttatott összeg rendeltetésszerű felhasználását ellenőrizte és a határozat mellékletében foglaltak szerint elfogadja.


Felelős:	a testület elnöke
Határidő:	értelemszerűen


Melléklet a 21/2023. sz. Német Nemzetiségi Önk. határozathoz

Kiskőrös Város Német Nemzetiségi Önkormányzata támogatási szerződések elszámolásai


	Sorszám
	Kedvezményezett neve
	Támogatás célja
	Támogatási szerződés iktatószáma
	Támogatás összege
	Elszámolás ideje

	1.
	Kiskőrösi Evangélikus Középiskola 
	20 év testvérvárosi kapcsolat: Kiskőrös-Stadtlengsfeld – Türingia megismerése, lapbook készítés
	3788-3/2023. 
	80.000,-
	2023. augusztus 31. 







Kincses Mihályné a testület elnöke  tájékoztatta a testületet, hogy a 19-41/2023., valamint a 19-45/2023. számú határozataiban  a 2/2023. (II.14.) sz. Német Nemzetiségi Önk. határozat 6. pontja értelmében -  „A Testület felhatalmazza az Elnököt, hogy önerő biztosítása nélkül, testületi határozat birtokában a végrehajtás során, amennyiben a számviteli szabályok betartása megköveteli, elnöki határozattal a kiemelt előirányzatok között átcsoportosítást rendelhessen el.” - a kiemelt előirányzatok között módosítást hajtott végre az alábbiak szerint: A 19-41/2023. sz. határozat alapján: személyi juttatások (K1) kiemelt előirányzat megemelésre került 83.780 Ft-tal, míg a dologi kiadások kiemelt előirányzat csökkentésre került 83.780 Ft-tal. A 19-45/2023. sz. határozat alapján: személyi juttatások (K1) kiemelt előirányzat megemelésre került 285.490 Ft-tal, a munkaadókat terhelő járulékok és szociális hozzájárulási adó (K2) kiemelt előirányzat csökkentésre került 11.000 Ft-tal, valamint a dologi kiadások (K3) kiemelt előirányzat csökkentésre került 274.490 Ft-tal.

A testület elnöke határozati javaslatként az alábbiakat fogalmazta meg:

1. „Kiskőrös Város Német Nemzetiségi Önkormányzata (a továbbiakban: Nemzetiségi Önkormányzat) a 2023. évi költségvetésének
költségvetési bevételeit		3.914.832,- forintban
finanszírozási bevételeit	   304.324,- forintban
költségvetési kiadásait		4.219.156,- forintban

állapítom meg, a határozat 2. mellékletében foglalt részletezés szerint, az előirányzat felhasználási tervet a határozat 3. mellékletében foglalt részletezés szerint.

2. A költségvetési bevételek és kiadások különbözete a költségvetési hiány, amelynek fedezete a finanszírozási bevétel (belső finanszírozás). A finanszírozási bevétel előző évi maradványából képződött, felhasználása az előző évi kötelezettségvállalásoknak megfelelően történik.

3. A 2/2023.(II.14.) sz. Német Nemzetiségi Önkormányzati határozat 1., 2., 3., mellékletei e határozat 1., 2., 3. mellékleteire módosulnak.”

Felelős:	a testület elnöke
Határidő:	azonnal 

A testület megtárgyalta Kincses Mihályné elnök által megfogalmazottakat és 3 „igen” szavazattal az alábbi határozatokat hozta:

22/2023. sz. Német Nemzetiségi Önk. határozat


H A T Á R O Z A T


1. Kiskőrös Város Német Nemzetiségi Önkormányzata (a továbbiakban: Nemzetiségi Önkormányzat) a 2023. évi költségvetésének
költségvetési bevételeit		3.914.832,- forintban
finanszírozási bevételeit	   304.324,- forintban
költségvetési kiadásait		4.219.156,- forintban

állapítom meg, a határozat 2. mellékletében foglalt részletezés szerint, az előirányzat felhasználási tervet a határozat 3. mellékletében foglalt részletezés szerint.

2. A költségvetési bevételek és kiadások különbözete a költségvetési hiány, amelynek fedezete a finanszírozási bevétel (belső finanszírozás). A finanszírozási bevétel előző évi maradványából képződött, felhasználása az előző évi kötelezettségvállalásoknak megfelelően történik.

3. A 2/2023.(II.14.) sz. Német Nemzetiségi Önkormányzati határozat 1., 2., 3., mellékletei e határozat 1., 2., 3. mellékleteire módosulnak.


Felelős:	a testület elnöke
Határidő:	azonnal 

Mellékletek a jegyzőkönyvhöz csatolva.

 
Kincses Mihályné a testület elnöke tájékoztatta a testületet, hogy 2023. augusztus 20. napján a városi ünnepség keretein belül palacsintát sütnek, amivel az oda érkezőket vendégelik meg.

További kérdés, hozzászólás nem volt, így Kincses Mihályné elnök az ülést 9:10 órakor bezárta.


Kmf.





	Kincses Mihályné	                           Gyalog Ágnes
	a testület elnöke                             		jegyzőkönyv-hitelesítő



Chudi Barbara
jegyzőkönyvvezető

